Mayotte
I Mayotte na Maoré na Mahôry dia tamba-nosy departemanta frantsay any andrefan' ny tamba-nosy Kômôro, any avaratra andrefan' i Madagasikara. Ao amin' ny Lakandranon' i Môzambika no misy azy; ny renivohiny dia i Mamoudzou, izay tanàna lehibe indrindra.  

Manana nosy kely maromaro i Mayotte: i Mtsamboro, i Mbouzi ary i Bandrélé; ny kaody ara-departemanta ôfisialiny dia 976. Misy telo ny fitenin' ny olona ao, dia ny fiteny frantsay (fiteny indô-eorôpeana) sy ny fiteny simaôre na (fiteny banto) ary ny fiteny sibosy (fiteny aostrôneziana). Amin' ny teny frantsay i Maiôty dia atao hoe Mayotte, fa amin' ny fiteny simaôre kosa dia Maore.  

Navarotr' i Andriantsoly tamin' ny Frantsay ilay nosy tamin' ny 25 Avrily 1841. Tamin' ny taona 1886 dia nivadika prôtektôrata ny nosin' i Kômôro Lehibe (na Ngazija) sy i Môhely (na Moaly) ary i Anjoany  (Njoany) izay lohavin' ny governeran' i Maiôty. Nivadika departemanta andafin' i Frantsa i Maiôty tamin' ny 30 Martsa 2011.

Ataon' ny Malagasy hoe Antimahôry na Antemahôry ny mponina ao Maôre.

Jereo koa 
Nosy ao amin' ny Tamba-nosin' i Kômôro:
 Ngazidja
 Nzwani
 Mwali
 Mayotte
Hafa
 Frantsa
 Departemanta andafy
 Madagasikara
 Andriantsoly